वीर तेजा महिला शिक्षण संस्थान में पुस्तकालय का हुआ शिलान्यास
मूंडवा आंचलिक| वीरतेजा महिला शिक्षण एवं शोध संस्थान में पुस्तकालय का शिलान्यास जेके व्हाइट सीमेंट गोटन के अध्यक्ष बीके अरोड़ा सुषमा अरोड़ा ने किया। संस्थान परिसर में आयोजित कार्यक्रम में अरोड़ा ने यदुपती शिंधानिया की ओर से दिए गए 25 लाख रुपए के चैक काे संस्थान परिवार को सौंपा। कार्यक्रम में सुषमा अरोड़ा ने भी छात्राओं को शुभकामनाएं दी। इस अवसर पर नागौर सांसद ने कहा कि पुस्तकालय के निर्माण से विद्यार्थियों को सीखने काे मिलेगा। इस अवसर पर संत विटठलदास महाराज ने भी अपने आशीर्वचन बालिकाओं को दिए और एक लाख रुपए का नकद सहयोग दिया। इस मौके पर सागरमल नाहटा ने भी संस्थान को पांच लाख का सहयोग प्रदान किया। कार्यक्रम में स्वागत भाषण प्रधानाचार्य जंवरीलाल शर्मा ने दिया। इस मौके पर भामाशाह शंकरलाल, संत विट्ठलदास महाराज, सीए सागरमल नाहटा, संस्थान के अध्यक्ष नागौर सांसद सीआर चौधरी, संस्थान के उपाध्यक्ष रामाकिशन झीन्झा, रामनिवास बाज्या, सचिव सुखराम फिड़ादा, संस्थान की प्रशासिका कमल केसकर, शिला दत्ता, प्रधानाचार्य जवरीलाल शर्मा, पुरखाराम मिर्धा, मूंडवा नगर पालिका के अध्यक्ष घनश्याम सदावत, जयप्रकाश भट्टड़, तुलसीराम मुण्डेल, जसाराम धालिया सहित अनेक लोग मौजूद थे।
hin_Deva hin_Deva